MLDataScientist/Wikipedia-uzbek-2024-05-01 huggingface dataset:
Birinji Nugadi qishloq masjidi

Birinji Nugadi qishloq masjidi – Ozarbayjon Respublikasining Guba viloyati Birinji Nugadi qishlogʻida joylashgan XIX asrga oid masjid.

Tarixi 
Birinji Nugadi qishloq masjidi XIX asr boshlarida qishloq aholisi tomonidan qurilgan. Masjid binolari xom gʻishtdan, minorasi esa qizil gʻishtdan qurilgan, balandligi 15 m. Minora hozirgi masjiddan taxminan 10—13 yil avval bunyod etilgan. Dastlab minora masjid bilan bir vaqtda qurilgan, ammo keyinroq masjidning nisbatan kichik ekanligi aniqlanib, buzib tashlangan va oʻrniga hozirgi masjid qurilgan.

1930-yilda Sovet istilosidan keyin masjiddan kinoklub, sport zali va omborxona sifatida foydalanilgan. Atrofdagi kameralar bolalar bogʻchasiga berilgan. Ombor sifatida faoliyat yuritayotgan vaqtda masjidning yogʻoch pollari buzilib, oʻrniga sirt toshlari qoʻyilgan. Masjidning tomi eroziya tufayli 1986-yilda qayta taʼmirlanadi. Uyning tomi almashtirilib, tashqi fasadlari yangilangan. Biroq ichki qismi taʼmirlanmagan. Ozarbayjon mustaqillikka erishgach, masjid qayta tiklanadi, ammo hozirgi kunda masjid avariya holatiga kelib qolgan.

Birinji Nugadi qishloq masjidi diniy jamoasi Davlat qoʻmitasida roʻyxatga olingan.

Galereya

Yana qarang 
 Tazo Pir masjidi
 Muhammad masjidi
 Bibi-Haybat masjidi

Manbalar 

Ozarbayjondagi masjidlar
Koordinatalar Vikimaʼlumotlarda
Masjidlar
Ozarbayjon yodgorliklari
Abdul Marjon Said Vaqqos yodgorligi

Abdul Marjon Said Vaqqos yodgorligi – Oʻzbekistondagi madaniy meʼros obyekti. XIX-XX asrlarda qurilgan. Bino Xorazm viloyati Hazorasp tumanining Beshta qishloq fuqarolar yigʻinida joylashgan. Obyekt davlat mulki hisoblanib, Xorazm viloyati madaniy meros boshqarmasi operativ boshqaruv huquqi asosida boshqariladi. Oʻzbekiston Respublikasi Vazirlar Mahkamasining qarori bilan 2014-yil 5-dekabrdagi 335-sonli "Tarixiy, baadiy yoki oʻzga madaniy qimmatligi tufayli garov va ipoteka qoʻllanilishi mumkin boʻlmagan obyektlar roʻyxatini tasdiqlash toʻgʻrisidagi qaroriga muvofiq Abdul Marjon Said Vaqqos yodgorligi garov va ipoteka qoʻllanilishi mumkin boʻlmagan obyektlar sirasiga kiritildi.

Manbalar 
Oʻzbekistondagi monumental san’at yodgorliklari
Shayx Qosim bobo maqbarasi

Shayx Qosim bobo maqbarasi – Oʻzbekistondagi madaniy meʼros obyekti. VII asrda qurilgan. Bino Xorazm viloyati Hazorasp tumanining Yangibozor qishloq fuqarolar yigʻinida joylashgan. Obyekt davlat mulki hisoblanib, Xorazm viloyati madaniy meros boshqarmasi operativ boshqaruv huquqi asosida boshqariladi. Oʻzbekiston Respublikasi Vazirlar Mahkamasining qarori bilan 2014-yil 5-dekabrdagi 335-sonli "Tarixiy, baadiy yoki oʻzga madaniy qimmatligi tufayli garov va ipoteka qoʻllanilishi mumkin boʻlmagan obyektlar roʻyxatini tasdiqlash toʻgʻrisidagi qaroriga muvofiq Shayx Qosim bobo maqbarasi garov va ipoteka qoʻllanilishi mumkin boʻlmagan obyektlar sirasiga kiritildi.

Manbalar 
Oʻzbekistondagi monumental san’at yodgorliklari
Abdurahmon Xudoyqulov qishloq uyi

Abdurahmon Xudoyqulov qishloq uyi – Oʻzbekistondagi madaniy meʼros obyekti. VII asrda qurilgan. Bino Xorazm viloyati Hazorasp tumanining Yangibozor qishloq fuqarolar yigʻinida joylashgan. Obyekt davlat mulki hisoblanib, Xorazm viloyati madaniy meros boshqarmasi operativ boshqaruv huquqi asosida boshqariladi. Oʻzbekiston Respublikasi Vazirlar Mahkamasining qarori bilan 2014-yil 5-dekabrdagi 335-sonli "Tarixiy, baadiy yoki oʻzga madaniy qimmatligi tufayli garov va ipoteka qoʻllanilishi mumkin boʻlmagan obyektlar roʻyxatini tasdiqlash toʻgʻrisidagi qaroriga muvofiq Abdurahmon Xudoyqulov qishloq uyi garov va ipoteka qoʻllanilishi mumkin boʻlmagan obyektlar sirasiga kiritildi.

Manbalar 
Oʻzbekistondagi monumental san’at yodgorliklari
Nur-Ostona masjidi

Nur-Ostana masjidi (; ), Qozogʻistonning Ostona shahridagi masjiddir. Bu Markaziy Osiyodagi uchinchi yirik masjid hisoblanadi. Masjidning balandligi 40 metr (131 fut) boʻlib, bu raqam Islom paygʻambari Muhammad vahiylarni qabul qilgan paytdagi yoshini anglatadi. Minoralarning balandligi esa 63 metrni (207 fut) tashkil etadi va bu son Muhammad vafot etgan yoshining ramziy maʼnosidir.

Livanning Bayrut shahrida arxitektor Charles Hadife tomonidan loyihalashtirilgan masjid Ostona shahridagi daryoning chap qirgʻogʻida joylashgan boʻlib, qurilishi 2005-yil mart oyida boshlangan. Masjid Qozogʻiston prezidenti Nursulton Nazarboyev va Qatar amiri Hamad bin Xalifa kelishuviga koʻra barpo etilgan. Masjid oʻz ichida 5000 namozxonni sigʻdira oladi, shu jumladan masjid tashqarisida namozxonlar uchun 2000 kishilik maydon ham mavjud. Qurilishida shisha, beton, granit va alukabond singari materiallardan foydalanilgan.

Yana qarang 

 Qozogʻistondagi masjidlar roʻyxati
 Qozogʻistonda islom

Manbalar

Havolalar 

 Qozogʻistonda islom
 Wikimapia
 Qozogʻiston Live
Koordinatalar Vikimaʼlumotlarda
Ostonadagi masjidlar
Katta bozor masjidi

Katta Bozor masjidi () – Ozarbayjonning Lankaran shahrida joylashgan masjid. Ozarbayjon Respublikasi Vazirlar Mahkamasining 2001-yil 2-avgustdagi qarori bilan ushbu masjid mahalliy ahamiyatga ega boʻlgan tarix va madaniyat meʼmoriy yodgorligi sifatida davlat muhofazasiga olingan (4805-son).

Tavsifi 
Katta bozor masjidi XIX asrning dastlabki yillarida qurilgan boʻlib, hozirda shahardagi eng qadimgi masjid hisoblanadi. Masjid devorlari qizil pishiq gʻishtdan qurilgan, tomi sopol koshinlar bilan qoplangan.

Masjid nomi oʻzi joylashgan shahar – Lankaron markazidagi Böyük Bazar (Katta bozor) nomidan olingan. 1929-yilgacha masjidda oltita takya mavjud boʻlgan. Ushbu takyalarning nomi ularni quruvchilar nomidan olingan. Takya Karbalaya Husayn, general Mir Abbosxon Talishinskiy, Karimovlar, Hoji Manaf va Hoji Alasgar takyalari 1930-yillarda Sovet istilosidan keyin yoʻq qilinadi. Takya Hoji Hojiagi Akbarov esa oʻzgarishsiz qoladi. Masjiddan 1938—1980-yillarda non zavodi sifatida foydalanilgan, 1980—1990-yillarda esa galereyaga aylantirilgan.

Masjid asosiy va yordamchi binolar hamda bitta minoradan iborat. Masjidning asl minorasi sovet tuzumi tomonidan vayron qilingan, 1995-yilda esa 36 metrli yangi minora qurilgan. Masjidning maydoni 500 m² boʻlib, masjidda bir vaqtning oʻzida 550 kishi namoz oʻqishi mumkin.

Galereya

Manbalar 

Koordinatalar Vikimaʼlumotlarda
Masjidlar
Ozarbayjondagi masjidlar
Ozarbayjon yodgorliklari
Galagayin masjidi

Galagayin masjidi – Ozarbayjonning Ardabil viloyati, Mugʻon tumani, Tabriz Beylarbeyligi, Safaviylar imperiyasining maʼmuriy boʻlimida qurilgan masjid.

Tarixi 
Tosh bitiklarda masjid 1831-yilda Hoji Zeynalobidin ismli shaxs tomonidan taʼmirlagani qayd etilgan. Bino oxirgi marta 1988-yilda taʼmirlangan.

Masjid toʻrtburchak shaklda qurilgan boʻlib, devorlari arab tilidagi Qurʼon oyatlari bilan bezatilgan boʻlib, 1 ta minora va uchta gumbazdan iborat. Minorasi temirdan yasalgan, balandligi 17 metrni tashkil qiladi. Gumbazlar ham temirdan yasalgan boʻlib, masjid tomida joylashgan.

Sovet davrida masjiddan ombor sifatida foydalanilgan. 1990-yilda bino faoliyati qayta tiklangan.

Galereya

Manbalar

Havolalar 

 mes.mctgov.az. 
 sabirabad.mctgov.az 
 "Ozarbayjon Respublikasi hududida davlat muhofazasiga olib tashlangan tashlanmagan tarix va madaniyat ob’ektlari kasalliklariga koʻra ajratilgan boʻlinmalar haqida " 
Masjidlar
Ozarbayjondagi masjidlar
Gazaxlar masjidi

Gazaxlar masjidi () – XIX asrga oid tarixiy-meʼmoriy yodgorlik, Ozarbayjonning Ganja shahrida joylashgan.

Tarixi 
Gazaxlar masjidi 1801—1802-yillarda Ganja shahriga Gazax viloyatidan kelgan qabilalar tomonidan bunyod etilgan. Gazaxlar masjidi Juma masjidi rejasi asosida qurilgan. Masjidning aniq meʼmori kim ekanligi haqida esa maʼlumotlar mavjud emas.

1920-yilda Ozarbayjonda Sovet hokimiyati oʻrnatilganidan soʻng, bolsheviklarning dinga qarshi kurashi boshlanadi. Koʻpgina diniy muassasalar singari Gazaxlar masjidi faoliyati ham toʻxtatilib, undan omborxona, maktab va boshqa maqsadlarda foydalaniladi. 

Ozarbayjon Respublikasi Vazirlar Mahkamasining 2001-yil 2-avgustda qabul qilingan 132-sonli qaroriga asosan, Gazaxlar masjidi mahalliy ahamiyatga molik tarix va madaniyatning koʻchmas yodgorliklari roʻyxatiga kiritilgan.

2014-yilda masjidda yongʻin sodir boʻladi, natijada bino tomining bir qismi yonib ketadi. 2018-yilda masjidda restavratsiya ishlari olib boriladi. Hozirda ushbu tarixiy va meʼmoriy yodgorlikdan masjid sifatida foydalanilmoqda.

Arxitekturasi 
Masjid poydevori daryo toshlaridan, devorlari esa qizil pishgan gʻishtdan qurilgan. Barcha devorlarining qalinligi 12—20 sm, balandligi 1,5 metr. Masjidning yuza qismi ham devorlariga mos tarzda qizil gʻisht bilan qoplangan. Juma masjidi singari Gazaxlar masjidi ham uchta kirish eshigiga ega boʻlib, masjidning oʻng va chap tomonida ham ikkita eshik joylashgan. Masjidning oʻn uchta yogʻoch derazasi va bitta zinapoyasi mavjud, devorlarida hech qanday kitob va turli bezaklar mavjud emas.

Manbalar 

Ozarbayjon meʼmoriy yodgorliklari
Ozarbayjondagi masjidlar
Koordinatalar Vikimaʼlumotlarda
Masjidlar
Yoshlar siyosati va sport vazirligi saytiga xakerlik hujumi

2023-yilning 15-oktyabr va 19-oktyabrda Yoshlar siyosati va sport vazirligi saytiga xakerlik hujumi uyushtirildi.

Saytining buzib kirilishi 
2023-yil 15-oktyabr soat 16:00 lar atrofida Yoshlar siyosati va sporti vazirligi saytiga kirish bilan muammolar paydo boʻla boshlagan. Saytning asosiy sahifasida „Your system hacked by Israil team – Sizning tizimingiz Isroil jamoasi tomonidan buzildi“ degan yozuv paydo boʻladi. Vazirlik telegram kanalida holat boʻyicha izoh berib, rasmiy veb saytning kiberhujumga uchraganini eʼlon qildi.

Ikkinchi kiber hujum 19-oktyabr kuni qozogʻistonlik hakerlar tomonidan hujum uyushtirildi va „Hi, Uzbekistan. Hacked by Kazhakhstan, Glory Kazakhstan. Kazakhstan strong“ deb yozib ketilgan.

Manbalar
Anqaqalʼa

Anqaqalʼa — Qoraqalpog'iston Respublikasi To‘rtko‘l tumanidan 22 km shimolda joylashgan qadimiy qal'a. Taxminiy qurilgan vaqti I— III asrlarga to‘g‘ri keladi.

Tuzilishi
Qal'a tarhi kvadrat shaklda tuzilgan.

Manbalar
Horun ibn Oltin-Tosh

Horun – (1035-yilda vafot etgan) 1032—1035-yillarda Xorazmning amalda hukmdori (keyinchalik Shoh) Oltun Toshning oʻgʻli.

1032-yilda otasining vafotidan soʻng, Horun Gʻaznaviylar sultoni Mas’ud tomonidan amalda Xorazmga hokim etib tayinlandi. Xorazmshoh unvoni unga emas, balki Mas’udning oʻgʻli Saidga berilgan. Mas’ud Oltun Toshga ishonmagan va oʻgʻliga taxtni berish orqali haddan tashqari katta kuch berishdan qoʻrqar edi. Ammo 1034-yilda Horun Xorazmshoh unvonini oʻz zimmasiga olib, Mas’udga qarshi qoʻzgʻolon koʻtardi va gʻaznaviylar dushmanlari Samarqanddagi qoraxoniylar va saljuqiylarga yordam soʻrab murojaat qildi. Mas’ud oʻziga suiqasd uyushtirgan Horun qoʻriqchilari tomonidan qoʻllab-quvvatlanib, bu qoʻzgʻolonga barham berishga muvaffaq boʻldi. Keyin Xorazm Horunning ukasi Ismoil Xandonning qoʻliga oʻtdi.

Horun ibn Oltin-Tosh (1032—1035-yillardagi hukmronligi) 
Oltun-Toshning vaqt oʻtishi bilan qanchalik mustaqil va qudratli boʻlganini 1032-yil aprel-may oylarida uning oʻrniga oʻgʻli Horun (Xorun) Xorazm shoh etib tayinlanganligidan ham koʻrsa boʻladi. Sulton Mas’ud oʻzining barcha shubhalariga qaramay, aftidan, sulolaning barbod boʻlishini butunlay toʻxtatishga jur’at eta olmadi, balki oʻz oʻrniga darhol oʻz vassalini qoʻyish huquqini saqlab qoldi. Shunday qilib, Horun bir vaqtlar Oltun-Tosh oʻlganidan atigi yarim yil oʻtmasdan sharafli sovgʻalar ola boshladi va Ahmad Sheroziyning oʻgʻli Abduljabbor (Abd al-abbor) vazirga berildi, u Mas’ud uchun uning faoliyatini kuzatib borishi kerak edi. Eng muhimi, Horunga faqat (nominal) Xorazmshohning noibi (Halifat ad-Dor) unvonidan foydalanishga ruxsat berildi. Mas’ud qisqa muddatga oʻz oʻgʻli Saidni (Sayid) noiblikka tayinlagan edi.

Horun 1033-yilda Mas’ud saroyida yashovchi ukasi tomdan qulab halok boʻlganligi haqidagi xabarni eshitgach, Gʻaznaviylar bilan uzilish vaqti keldi deb oʻyladi. 1034-yilda Horun oʻzini mustaqil Xorazmshoh deb eʼlon qilib, uning nomi (Xorazm) xutbasida (iyun/iyul oylaridagina) oʻrniga Mas’ud nomi bilan tilga olinib, saljuqiylar va Alilar bilan til biriktirib, oʻz hukmdoriga qarshi ochiq isyon koʻtardi. Horun saljuqiylar bilan Marvga qarshi harakat qilganda, u Termiz va Balxga hujum qilishi kerak, deb kelishilgan. Qoraxoniy shahzoda oʻsha yili vafot etgan boʻlsa-da, uning ikki oʻgʻli Xorazmshoh tarafida qolishga qaror qilib, qoʻshin bilan Chagʻoniyon (Chaġāniyān)ga bostirib kiradi, soʻngra Amudaryodan oʻtib, Horun birlashgan qoʻshinlari bilan Andud (Anhdud) qoʻshiniga qoʻshiladi.

Manbalar 

Xorazm hukmdorlari
Xorazm kishilari
Xiva shoʻragi

Xiva shoʻragi () – shoʻradoshlar oilasi shoʻrak turkumiga mansub, koʻp yillik, yarim buta. Oʻzbekiston Respublikasi Qizil kitobiga kamyob, endemik tur sifatida kiritilgan. Qoraqalpog'iston Respublikasi Ustyurt, Qizilqum va Sulton Uvays tog‘i hududida tarqalgan. Kulrang qoʻngʻir gipsli va oxakli tuproqlarda oʻsadi.

Tavsifi 
Balandligi 30—60 sm gacha yetadigan koʻp yillik, yarim buta. Yuzasi silliq, tuksiz. Oʻq ildiz sistemasiga ega. Barglari oddiy, poyada navbatma-navbat joylashgan, yashil tusda, qalin etli, yassi, silliq tuksiz. Gullari ikki jinsli, urug‘chibargi va changchisi bitta gulda joylashgan. Gultojibarglari va gulkosachabarglari 5 tadan, qoʻshilmagan, erkin. Gullari shoxlarining uchida joylashgan boshoq to‘pgulda oʻrnashgan. Urug‘chibargi ikki tumshuqchali. Hasharotlar yordamida changlanadi. Changlanishdan keyin meva hosil boʻladi. Meva hosil boʻlish jarayonida gulqoʻrgʻon boʻlaklari qanotga aylanadi. Qanotchalari yupqa pardasimon, buyraksimon yoki teskari tuxumsimon shaklda. Qanotchalari shamol yordamida tarqalishiga yordam beradi. Iyul oyida gullab mevasi sentabrda pishib yetiladi. Urugʻi orqali koʻpayadi. Shoʻradoshlar oilasining boshqa vakillari singari tarkibida kaliy saqlaydi.

Tarqalishi va oʻsish sharoiti 
Tabiatda juda kam tarqalgan. Yakka—yakka va kichik guruhlar hosil qilib oʻsadi. Qoraqalpog'iston Respublikasi Ustyurt va Sulton Uvays tog‘i hududida tarqalgan. Kulrang qoʻngʻir gipsli va ohakli tuproqlarda oʻsadi. Chorva mollarining koʻplab boqilishi va maʼlum bir tuproq sharoitiga moslashganligi sababli tabiatda juda kam uchraydi.

Manbalar 

Qoraqalpogʻiston geografiyasi
I.O.I

I. O.I (shuningdek IOI yoki „Idolning ideali“ sifatida mashhur.
Guruhning 2017-yil 20-22-yanvar kunlari boʻlib oʻtgan „Vaqt sirpanishi – I. O.I“ nomli kontserti ularning sahnadagi soʻnggi guruh faoliyatini belgiladi. Ular 2017-yilning yanvar oyi oxirida rasman tarqab ketishdi va oʻzlarining tegishli idoralariga qaytishdi.

Tarixi 
Pre-debyut: Produce 101 va „Crush“
2015-yil noyabr oyida Mnet tomoshabinlar tomonidan tanlangan oʻn bir aʼzodan iborat birlik qizlar guruhini tashkil qilish uchun 46 koʻngilochar kompaniyalardan 101 nafar stajyorni birlashtirgan oʻzining yangi omon qolish shousini eʼlon qildi. Spektakl premyerasi 2016-yil 21-yanvarda boʻlib oʻtgan va 2016-yil 1-aprelda tugagan

Produce 101dan oldin, I. O.I guruhining baʼzi aʼzolari boshqa telekoʻrsatuvlarda qatnashganlaridan keyin tan olindi.
Dastlab guruhning 2016-yil 1-aprelda shou finalida ijro etgan „Crush“ qoʻshigʻi bilan debyuti rejalashtirilgan edi, biroq YMC Entertainment va Mnet guruh kontseptsiyasini yaxshiroq tayyorlash uchun debyutni keyinga qoldirishga qaror qilishdi. I. O.I ning debyut singli sifatida yangi qoʻshiq bilan xoreografiya. Its genre was referred to as „Trapical Dutch Funk“ (Hangul: ). 
2016 yil 3 aprel kuni vakil guruhning debyuti uchun rejalar haqida batafsil maʼlumot berdi. Dastlab rejalashtirilganidek, raqamli singlni chiqarish oʻrniga, I. O.I turli qoʻshiqlar bilan RaIni chiqargan boʻlardim. On the same day, the members greeted the fans for the first time as I. O.I via their official Naver V app channel.

"Chrysalis" bilan debyut qilishi 
I.O.I 2016-yilning 4-mayida oʻzining birinchi albomi “Chrysalisning chiqishi orqali rasman debyut qildi, unga “Tushdagi qizlar". Qo'shiq Eru va Pol hamkorligida yozilgan trap pop raqs treki bo'lib, rap so'zlari a'zolar Lim Na-young va Choi Yu-jung tomonidan yozilgan. ==
2016 yil 9 avgustda sub-birlik „Whatta Man (Yaxshi odam)“ nomli singlni chiqardi. Qoʻshiq Linda Lyndellning „What a Man“ qoʻshigʻidan ilhomlangan va Ryan S. Jhun tomonidan prodyuserlik qilgan, u ham I. O.I qoʻshigʻini bastalagan „[ [Crush (I. O.I song)|Crush]]“.

Rejalashtirilgan uchrashuv 
2019-yilning 1-iyulida Studio Blu guruh 2019-yil oktabr oyida Yu Yeon Jung va Djon So-midan tashqari toʻqqiz aʼzo bilan qaytishini tasdiqladi.

Guruh aʼzolari 
 Lim Na-young () – lider
 Kim Chung-ha ()
 Kim Se-Jeong ()
 Jung Chae-yeon ()
 Chjou Jieqiong ()
 Kim So-xye ()
 Yoo Yeon-jung ()
 Choi Yoo-jung ()
 Kang Mi-na ()
 Kim Do-yeon ()
 Jeon So-mi ()

Manbalar 

K-pop guruhlar
Ismoil Xandon

Ismoil Xandon – 1035—1041-yillarda Orol dengizi boʻyidagi qadimiy davlat boʻlgan Xorazm hukmdori va Oltin-Toshning oʻgʻli edi.

1035-yilda Ismoilning ukasi Horun Gʻaznaviylar sultoni Gʻaznalik Mas’ud I igʻvosi bilan soqchilar tomonidan oʻldirilgan. Ismoil Xorazmga shoh boʻlgan va ukasi kabi Mas’udga qarshi chiqdi. Bu jangda u Mas’udga dushman boʻlgan Saljuqiylarga yordam berdi. Bunga javoban Mas’ud oʻgʻuz Yabgʻu (boshligʻi) Shoh Malikdan yordam soʻrab, Xorazmni oʻz qoʻliga olishni taklif qiladi. 1040—1041-yilning qishida Ismoil Shoh Malikdan yengiladi va saljuqiylar qoʻlidan qochishga majbur boʻladi.

Ismoil Xandon ibn Oltin-Tosh (hukmronlik yillari 1035—1041-yillardan iborat) 
Horun vafotidan keyin Oltin-Toshning Ismoil Xandon ismli boshqa oʻgʻli Xorazmshoh boʻldi. U oʻldirilgan akasining Gʻaznaviylarga qarshi siyosatini davom ettirdi va hozirda Xurosonga muvaffaqiyatli kirib kelgan saljuqiylar bilan ittifoqchilikni saqlab qoldi. Shuning uchun Sulton Mas’ud Jandlik Shoh-Malik bilan ittifoq tuzib, uni 1038-yilda Ismoil Xandon taxtdan agʻdarilishi bilanoq Gʻaznaviylar hukmronligi ostida Xorazmni boshqarishiga ruxsat berilishiga ishontirdi. Oʻgʻuz shahzodasi shunday boy viloyat ustidan nazoratni oʻz ixtiyori bilan oʻtkazish uchun xorazmliklarni oʻziga tortmoqchi boʻldi. Biroq bu ishda muvaffaqiyat qozona olmagani uchun u 1040—41-yil qishda Ismoil Xandonga qarshi yurish boshlab, Asib tekisligida uch kun davom etgan jangda xorazm qoʻshinlarini magʻlubiyatga uchratdi. Xorazmliklarning qarshiligi hali toʻliq barham topmagan edi, biroq Gʻaznaviylar qoʻshini yaqinlashib kelayotgani haqidagi mish-mishlar qoʻshimcha vahima uygʻotdi. Ismoil Xandon 28-mart kuni poytaxt Gurganjni tark etib, ittifoqdosh saljuqiylardan qochib ketdi. Dushman qoʻshinlari Togʻril va Chagʻriy qoʻl ostida endi Dandanqon jangida Mas’udni qatʼiy magʻlub etishga va shu tariqa butun Xurosonni zabt etishga muvaffaq boʻldilar. Soʻnggi ibn Oltin-Toshning taqdiri haqidagi voqealardan hech biri maʼlum emas.
Shoh-Malik nihoyat 1041-yil aprelida Gurganjga koʻchib oʻtdi va yangi Xorazmshoh sifatida Sulton vafot etgan boʻlsa ham, Mas’ud nomiga xutba oʻtkazdi. Uning hukmronligi 1043-yilda, gʻolib saljuqiylar Xorazmni oʻz saltanatiga qoʻshib olib, azaliy dushmanini quvib chiqargach, barham topadi. Shundan keyin katta voha 1077-yilda mashhur Anushteginiylar hukmronligi ostiga kelguniga qadar tez-tez oʻzgarib turadigan hokimlar tomonidan boshqariladi.

Manbalar 

Xorazm hukmdorlari
Xorazm kishilari
Iqbol Boboxonov

Iqbol Normatovich Boboxonov (; 19-mart, 1989-yil, Fargʻona) – Oʻzbekistonlik futbolchi, himoyachi pozitsiyada oʻynagan. 2010-yilgi Osiyo oʻyinlari ishtirokchisi va faoliyatini asosiy qismini Fargʻonaning „Neftchi“ klubida oʻtkazgan.

Futbolchilik faoliyati 
Futbolchilik faoliyatini Fargʻonaning „Neftchi“ klubida boshlagan. 2012-yilig mavsumda Neftchi klubi safida AFC kubogida qatnashgan. 2015-yilgi mavsumda Muborakning „Mash’al“ klubi safiga oʻtgan. Muborak jamoasi safida yarim mavsum davomida oʻynaganidan soʻng, yozgi transfer oynasida „Andijon“ klubi safiga oʻtgan. Andijon klubi safida 2016-yilning soʻnggiga qadar oʻynagan. 2016-yilgi mavsum soʻnggida Malayziyaning „Armed Forces F. C.“ jamoasi bilan shartnoma imzolagan. 2018-yilgi mavsumda Bangladeshning „Arambagh KS“ jamoasi safiga oʻtgan. 2021-yilgi mavsumda Oʻzbekistonga qaytgan va Istiqlol jamoasi bilan shartnoma imzolagan.

Manbalar

Havolalar 

 Iqbol Boboxonov OʻzPFL saytida futbolchi profili

 Iqbol Boboxonov Transfermarkt saytida futbolchi profili
 Iqbol Boboxonov Footballfacts saytida futbolchi profili

1989-yilda tugʻilganlar
19-martda tugʻilganlar
Yashayotgan insonlar
Fargʻona sport kishilari
Oʻzbekistonlik erkak futbolchilari
Erkak futbol himoyachilari
Neftchi (Fargʻona) futbolchilari
Mashʼal klubi futbolchilari
Andijon klubi futbolchilari
Istiqlol Fargʻona klubi futbolchilari
Doʻstlik Oltiariq klubi futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
Oʻzbekiston Birinchi ligasi futbolchilari
Oʻzbekistonlik muhojir erkak futbolchilari
O‘zbekiston 20 yoshgacha bo‘lgan terma jamoasi futbolchilari
O‘zbekiston 21 yoshgacha bo‘lgan terma jamoasi futbolchilari
Osiyo oʻyinlari 2010 futbolchilari
Oʻzbekistonning Osiyo oʻyinlaridagi sportchilari
Sariq qarqara

Sariq qarqara (lot. Ardeola ralloides, ing. Squacco heron) – qarqarasimonlar oilasiga mansub qush turidir. Bu qadimgi dunyo hayvonlaridan kelib chiqqan boʻlib, janubiy Yevropa va Yaqin Sharqda keng tarqalgan.

Tavsifi 
Sariq qarqaraning uzunligi 40-49 sm boʻlib, vazni 250-300 g atrofida boʻladi, qanotlari yoyilgandagi holati 71 sm dan to 80 sm gacha boʻlishi  qayd etilgan. Patlarining rangi sargʻish – qirmizi tusda boʻladi.

Etimologiyasi 
Squacco inglizcha nomini Francis Willughby (taxminan 1672-yil) orqali mahalliy italyancha sguacco nomidan iqtibos keltirgan holda no bergan. Hozirgi nomini esa 1752-yilda John Hill tomonidan berilgan.

Ilmiy nomi lotincha ardeola, kichik qarqara (ardea) va ralloides, lotincha rallus, rels va yunoncha -oides, oʻxshash degan maʼnolarni bildiradi.

Tarqalishi 
Sariq qarqara asosan koʻchib yuruvchi qushlar toifasiga kirib Afrikada qishlaydi. U koʻpayish mavsumida Afrikada kam uchraydi. Bu tur Fernando de Noronha orollarida, kamdan-kam hollarda Janubiy Amerikada qayd etilgan. Bu kalta boʻyinli, enli va orqasi jigarrang-jigarrang boʻlgan qarqaralarning turi hisoblanadi. Yozda kattalari uzun patlarga ega boʻlishadi. Uning koʻrinishi parvoz paytida oʻzgaradi, qanotlarning rangi tufayli oppoq koʻrinadi.

Sariq qarqaraning asosiy yashash joylari issiq mamlakatlardagi botqoqli yerlar hisoblanadi. Qushlar kichik koloniyalarda, koʻpincha boshqa turdagi qushlar bilan, odatda daraxtlar yoki butalarda xas-hashakdan in quradilar. Uchtadan toʻrttagacha tuxum qoʻyadilar. Ular baliq, qurbaqa va hasharotlar bilan oziqlanadi.

Oʻzbekistonda tarqalishi 
Sariq qarqaralar asosan Amudaryoning quyi oqimlarida yashashadi.1960-yillarda, Qoraqalpogʻistondagi Orolboʻyi hududlarida keng tarqalgan boʻlib, hozir koʻplab yashash joylarida uchramaydi. Hozirgi kunda 100 ga yaqin juft Sariq qarqaralar Amudaryoning quyi oqimida uyalaydi. Ovlash taqiqlangan. Oʻzbekiston Qizil kitobiga kiritilgan.

Manbalar
Gileyli masjidi

Gileyli masjidi () yoki Jomard Garay masjidi () – XIV asrga oid tarixiy masjid, Ozarbayjonning Eski Boku shahridagi Mirza Mansur koʻchasida joylashgan. Bino Ozarbayjon Respublikasi Vazirlar Mahkamasining 2001-yil 2-avgustdagi 132-son qarori bilan milliy meʼmoriy yodgorlik sifatida roʻyxatga olingan.

Tarixi 
Gileyli masjidi ikki bosqichda qurilgan: 1309-yilda Shirvonshohlar davrida hamda XIX asrning ikkinchi yarmida. Avvaliga masjidning eshiklari yongʻoq daraxtidan boʻlgan, lekin keyinchalik bu eshiklar yoqib yuborilgan.

Arxitekturaviy xususiyatlari 
Gileyli masjidining qadimgi qismi xochsimon gumbazli kompozitsiyaga ega. Burchaklariga kichik-kichik xonalar joylashtirilgan. Aniq mutanosib, profilli, meʼmoriy elementlar va detallar bilan bezatilgan mehrob oʻzining qattiqligi va katta massalar tektonikligi bilan ajralib turadigan zalning ichki qismini boyitadi.

Gileyli masjidining XIX asrda qurilgan yangi qismi bino sxemasining yaxlitligiga taʼsir qilmaydi, aksincha qulayligini yanada oshiradi. Masjidning uchli gumbazi bino kompozitsiyasining ajralmas qismiga aylangan. Bino qurilishida Yevropa meʼmorchilik kompozitsiyasining yangi elementlari joriy etilgan boʻlib, bu uslub fasad tuzilishida yaqqol koʻzga tashlanadi.

Galereya

Yana qarang 

 Jin masjidi

Manbalar 

Bokudagi masjidlar
Ozarbayjon meʼmoriy yodgorliklari
Masjidlar
Ozarbayjondagi masjidlar